Почивна база "Асеневци" е разположена в село Царева Ливада в подножието на крепостта Стринава, където са били летните резиденции на царете Асен и Петър. Намира се на 8 км. от живописния град Трявна и етнографския комплекс Етъра, на 5 км. от град Дряново, където се намира прочутият Дряновски манастир, живописната пещера "Бачо Киро" и на 25 км. от вековната крепост Царевец.
Комплексът предлага 10 семейни бунгала и две хотелски части, като всички стаи са с по 3 легла (с възможност за допълнително легло) със собствен санитарен възел. Всички те са оборудвани със климатик и кабелна телевизия. Пълния капацитет на базата е 80 човека.
На Ваше разположение са ресторант, летен басейн, фитнес, сауна,бар с билярд, тенис на маса,детска площадка. Базата предлага чудесни условия за провеждане на семинари, обучения, семейни и колективни събития.